 Maadaama oo ay golaha dhexe noqon doonaan cidda kala saari doonta Madaxweyne Siilaanyo iyo guddoomiye Muuse Biixi Cabdi, ayaa waxa la dareemayaa inay madaxtooyada Somaliland oo ku baraarugtay dhawaaqa murashaxnimo ee Muuse Biixi ay olole xoog badan ku qaaday liisaska ay beeluhu u diyaariyeen inay ka mid noqdaan golaha dhexe ee KULMIYE, iyadoo ku samaynaysa baadhis iyo hubin ka hor intaanay gudbin, waxaana soo baxaya warar sheegaya in la bedelay qaar ka mid ah liisaskii ay beeluhu u diyaariyeen inay u metelaan golaha dhexe ee KULMIYE, iyadoo madaxtooyada Somaliland doonaysaa inay saamayn badan ku yeelato xulista ergooyinka. 